נילי לוטן

נילי לוטן (באנגלית: Nili Lotan) היא מעצבת אופנה ישראלית-אמריקאית. היא המייסדת והבעלים של "נילי לוטן - סטודיו לעיצוב".

== קריירה ==

לוטן למדה במכללת שנקר ולאחר מכן עברה עם בעלה לארצות הברית ומאז היא פועלת שם כמעצבת אופנה.

הקריירה של לוטן החלה ב-1980 בניו יורק, עת חָברָה למעצבת סוודרים, ששלחה אותה לדרום מזרח אסיה, כדי לעצב, לעקוב ולפקח על ייצור סוודרים. בהמשך היא נענתה להצעה לעבוד אצל מעצבת הסריגים האמריקאית .

בשנות ה-90 היא עבדה 6 שנים כסגן נשיא לעיצוב בבית האופנה של . ואז עברה לעבוד כמעצבת ראשית של בגדי גברים אצל ראלף לורן ובהמשך הייתה המעצבת הראשית בחברת האופנה - נאוטיקה.<ref name=":0"></ref>

בשנת 2003, כשהיא עדיין עובדת אצל אחרים, החלה לוטן להשיק קולקציה משלה תחת המותג "נילי לוטן" (NILI LOTAN), קולקציה שכללה בעיקר ז'קטים בסגנון צבאי. על חלקם אפשר היה למצוא עליהם תג עם המספר 2609988 שהיה המספר האישי שלה בצבא.<ref name=":0" /> ההצלחה דרבנה אותה לפתוח עסק עצמאי והיא ייצרה מגוון שלם של בגדים, בגדי ים ואביזרי אופנה לנשים.

פילוסופיית העיצוב שלה כתובה באותיות גדולות על קיר הסמוך לכניסה לחנות הדגל שלה, בטרייבקה, ניו יורק:

.<ref name=":1"></ref>

לוטן, באמצעות בגדים, מנסה לגרום לאנשים לחשוב על נושאים שחשובים לה, והיא משתפת פעולה, בין היתר עם צלמים ישראליים, כמו: זיו קורן ורענן כהן. באביב 2007, היא עיצבה בגדים מעוטרים במוטיבים של אסדת נפט ומקלעים, שנוצרו בתגובה למלחמת 2006 בלבנון, בסתיו 2008, היא שאבה השראה מההתרסקות הכלכלית בוול סטריט, בשנת 1929, היו לה עיצובים ששאבו השראה מאירוע נפילת חומת ברלין, חומת ההפרדה בירושלים כביש המנהרות ועוד.<ref name=":1" /> מאז סתיו 2005 לוטן משלבת בחלק מהבגדים שהיא מעצבת, רקמה בעבודת יד וכן תכשיטים המיוצרים על ידי נשים בדואיות מהיישוב שגב שלום.<ref name=":1" />

לוטן מוכרת את הבגדים המיוחדים שלה בחנויות ברחבי העולם.<ref></ref> וכן באמצעות האינטרנט.<ref name=":0" />

בין הידוענים הלובשים בגדים של לוטן ניתן למנות את: פריס הילטון, סנדרה ברנהרד, ליזה מינלי, מרתה סטיוארט, סלינה גומז, קנדל ג'נר, ריהאנה, ג'יג'י חדיד, ג'יזל בונדשן, נטשה פולי, גל גדות, ליידי גאגא גווינת' פאלטרו, היידי קלום, ביונסה מריל סטריפ, דמי מור, הלן האנט, כריסטי טרלינגטון, ג'וליאן מור, וקים קרדשיאן.<ref></ref><ref name=":2"></ref>

בשנת 2021 ספגה לוטן ביקורת על השימוש ב"רקמה פלסטינית" בעיצוביה, דבר שתויג על ידי בלוגרים ופלסטינים כניכוס תרבותי.<ref></ref>

== חיים אישיים ==
לוטן נולדה ביפו וגדלה בנתניה והיא אחת משתי בנותיהם של משה שפירא, עורך דין שעבר לעסקי נדל"ן ושל בוגרת לימודי טקסטיל בהונגריה, אך התמסרה לניהול הבית. שני ההורים ניצולי שואה, שנפגשו במחנה פליטים באוסטריה.<ref name=":0" /><ref></ref>

את בעלה הראשון, זאב לוטן, טייס לשעבר בחיל האוויר, הכירה במהלך שירותה הצבאי כקצינת ח"ן בבסיס חיל האוויר בסיני. ב־1980, לאחר שסיימה מגמת עיצוב אופנה בשנקר, נסעו השניים לארצות הברית כי הוא למד באוניברסיטה מקומית. במרוצת השנים נולדו להם שלושה ילדים: אלי, יונתן ומיה.<ref name=":0" /><ref name=":2" /><ref></ref>

מאז 2011 לוטן נשואה לזמר, היוצר והגיטריסט דייוויד ברוזה.<ref name=":2" />

== קשר לישראל ==
לוטן ודייוויד ברוזה מתגוררים בניו יורק, אך רואים בישראל את ביתם השני. לאחר מתקפת הפתע על ישראל ב-7 באוקטובר 2023, לוטן רתמת את הרשתות החברתיות לטובת ישראל וכן פתחה בגיוס כספים לטובת תושבי עוטף עזה.<ref></ref>

== הערות שוליים ==

קטגוריה:מעצבות אופנה אמריקאיות
קטגוריה:מעצבי אופנה אמריקאים
קטגוריה:מעצבות אופנה ישראליות
קטגוריה:מעצבי אופנה ישראלים
קטגוריה:בוגרות מכללת שנקר
קטגוריה:בוגרי מכללת שנקר
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20